1.pielikums

APSTIPRINĀTS

ar Jēkabpils novada domes

28.10.2021. lēmumu Nr.390

(protokols Nr.11, 88.§)

Nekustamā īpašuma „Ozolbirzs”, Ābeļu pagasts, Jēkabpils novads

IZSOLES NOTEIKUMI

1. Šie izsoles noteikumi nosaka kārtību, kādā tiks rīkota Jēkabpils novada pašvaldībai piederošā nekustamā īpašuma „Ozolbirzs”, Ābeļu pagasts, Jēkabpils novads, izsole, atbilstoši Publiskas personas mantas atsavināšanas likumam.
2. Ziņas par izsolē pārdodamo objektu:
   1. Izsolē tiek pārdots: nekustamais īpašums „Ozolbirzs”, Ābeļu pagasts, Jēkabpils novads, kadastra Nr.5648 003 0076, kas sastāv no 1 (vienas) zemes vienības 5,20 ha platībā, ar kadastra apzīmējumu 5648 003 0076, Zemgales rajona tiesas Ābeļu pagasta zemesgrāmatas nodalījums Nr. 100000485345, turpmāk tekstā – Objekts.
   2. Kopējā zemes platība 5,20 ha.
   3. Īpašnieks: Jēkabpils novada pašvaldība, reģ. Nr. 90009116789. Administratīvi teritoriālās reformas rezultātā, nekustamais īpašums „Ozolbirzs”, Ābeļu pagasts, Jēkabpils novads, ir Jēkabpils novada pašvaldības, reģ. Nr. 90000024205, īpašums, kurš pārņemts no Jēkabpils novada pašvaldības, reģ. Nr. 90009116789.
   4. Nekustamā īpašuma lietošanas mērķis: 0501 - dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa.
   5. Zemes vienībai ar kadastra apzīmējumu 5648 003 0076 ir nodibināti ceļa reālservitūti.
   6. Jēkabpils novada pašvaldībai piederošais nekustamais īpašums nav nepieciešams pašvaldības autonomo funkciju veikšanai.
   7. Papildu informācija par Objektu – iestādes “Jēkabpils novada pašvaldības administrācija” Īpašuma apsaimniekošanas un pakalpojumu sniegšanas nodaļā (6. kabinetā), Rīgas ielā 150a, Jēkabpilī, Jēkabpils novadā (tālrunis saziņai 65220822) vai Ābeļu pagasta pārvaldē (tālrunis saziņai 26587126).
3. Pārdošanas metode: **mutiskā izsole ar augšupejošu soli**.
4. Objekta izsoles sākumcena: **8470,00 *euro*** (astoņi tūkstoši četri simti septiņdesmit *euro*, 00 centi).
5. Maksāšanas līdzeklis: EUR (*eiro*) 100% apmērā.
6. Izsoles dalībnieku pieteikšanās:
   1. Izsolē piedalās pretendenti, kas Latvijas Republikas oficiālā izdevuma „Latvijas Vēstnesis” izsludinātajā termiņā t.i. līdz 2021.gada 21.decembrim piesakās uz Objekta izsoli un līdz 2021.gada 15.decembrim (ieskaitot) iemaksā dalības maksu **70,00 *euro*** (septiņdesmit *euro,* 00 centi) un nodrošinājumu 10% no Objekta sākumcenas, t.i. **847,00** ***euro*** (astoņi simti četrdesmit septiņi *euro,* 00 centi) ieskaitot Jēkabpils novada pašvaldības kontā: SEB banka, UNLALV22, konta Nr. LV87UNLA0009013130793.
   2. Izsolei var pieteikties, iesniedzot pieteikumu Jēkabpils novada pašvaldībā, Rīgas iela 150a, Jēkabpils, Jēkabpils novads, līdz 2021.gada 21.decembra pulksten 09.25. **Izsole notiks 2021.gada 21.decembrī** **pulksten 09.30, Rīgas ielā 150a, Jēkabpilī, Jēkabpils novadā, sēžu zālē (1.stāvā).**
   3. Jēkabpils novada pašvaldība sazināsies ar izsoles pretendentiem, ja izsoles norises vieta tiks mainīta.
7. Izsoles dalībniekam (juridiskai personai) jāiesniedz **šādi** dokumenti:
   1. Pieteikums par piedalīšanos izsolē;
   2. Pilnvarojums, kas apliecina juridiskās personas pārstāvības tiesības. Ja izsolē piedalās valdes loceklis, pilnvara nav nepieciešama;
   3. Kvīts par nodrošinājuma un dalības maksas samaksu.
8. Izsoles dalībniekam (fiziskai personai) jāiesniedz **šādi** dokumenti:
   1. Pieteikums par piedalīšanos izsolē;
   2. Kvīts par nodrošinājuma un dalības maksas samaksu.
9. Pieteikumā jānorāda:
   1. Iesniedzēja vārds, uzvārds vai nosaukums;
   2. Adrese;
   3. Norēķinu konta numurs kredītiestādē;
   4. Piekrišana izsoles noteikumiem.

Pieteikumi, kas neatbilst šīm prasībām, uzskatāmi par nederīgiem.

Piesakoties dalībai izsolē, izsoles dalībnieki ir iepazinušies ar objekta faktisko stāvokli un neizvirza nekādas pretenzijas par to.

1. Personām, kurām ir parādsaistības pret Jēkabpils novada pašvaldību, nav tiesību piedalīties izsolē.
2. Piereģistrētajam izsoles dalībniekam izsoles sagatavošanas darba grupa (sekretārs) izsniedz reģistrācijas apliecību.
3. **Izsoles kārtība:**
   1. Pie ieejas izsoles telpā izsoles dalībnieki uzrāda reģistrācijas apliecību, uz kuras pamata viņiem izsniedz kartīti ar numuru, kas atbilst reģistrācijas žurnālā un reģistrācijas apliecībā ierakstītajam kārtas numuram.
   2. Ja noteiktajā laikā uz izsoli ierodas tikai viens dalībnieks, izsoles vadītājs piedāvā šim dalībniekam solīt Objekta pirkuma cenu un viņš kļūst par izsoles uzvarētāju, ja ir pārsolījis Objekta sākumcenu par vismaz vienu soli.
   3. Dalībniekam, kurš ir iemaksājis dalības maksu un nodrošinājumu, bet nav ieradies uz izsoli, tiek atmaksāts nodrošinājums. Izsoles dalības maksa netiek atmaksāta.
   4. Ja izsoles dalībnieks vismaz vienu dienu pirms izsoles dienas atsauc savu dalību izsolē, pamatojoties uz dalībnieka iesniegumu, viņam tiek atmaksāta gan iemaksātā dalības maksa, gan nodrošinājuma summa.
   5. Ja izsole nenotiek, nepiesakās neviens izsoles dalībnieks, izsoles komisija izstrādā jaunus Objekta izsoles noteikumus.
4. Izsoles gaita tiek protokolēta.
5. Izsoles vadītājs atklāj izsoli un raksturo pārdodamo Objektu, paziņo tā pārdošanas sākumcenu, kā arī **izsoles soli** – **100,00** ***euro*** (viens simts *euro,* 00 centi), par kādu paaugstināms katrs nākamais solījums. Izsoles dalībnieks izsoles gaitā var nosaukt lielāku pārdodamā Objekta cenu, kuras solis nav mazāks par izsoles noteikumos noteikto soli. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
6. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Persona, kura solījusi pēdējo augstāko cenu, uzrāda dalībnieka reģistrācijas numuru un nosolītā cena tiek ierakstīta protokolā.
7. Ja vairāki solītāji reizē sola vienādu pirkuma maksu un neviens to nepārsola, tad izsoles komisija organizē izlozi. Izlozes rezultātā dalībnieks, kurš izvelkt lozi ar izsoles komisijas priekšsēdētāja parakstu, ir atzīstams par personu, kurš ir nosolījis visaugstāko cenu, tādējādi iegūstot tiesības iegādāties izsoles objektu
8. Izsoles dalībnieks, kurš ir nosolījis visaugstāko cenu, ar savu parakstu apliecina protokolā norādītās cenas atbilstību nosolītajai cenai.
9. Objekta nosolītājs saņem izziņu norēķinam par izsolē iegūto Objektu.
10. Objekta nosolītājam nosolītās cenas **samaksas kārtība** – nosolītā cena jāsamaksā četru mēnešu laikā pēc izsoles protokola parakstīšanas dienas. Augstākās nosolītās cenas samaksa veicama atbilstoši komisijas izsniegtajai izziņai – norēķinam par izsolē iegūto objektu.

Ja Objekta nosolītājs noteiktajā termiņā nesamaksā nosolīto cenu, tad viņš zaudē tiesības uz nosolīto Objektu. Nodrošinājums, dalības maksa un jau iemaksātā maksa netiek atmaksāta.

1. Pēc izsoles, domes priekšsēdētājs apstiprina izsoles rezultātus un pēc nosolītās cenas pilnīgas samaksas, Jēkabpils novada pašvaldība slēdz Objekta Pirkuma līgumu. Nekustamā īpašuma pirkuma līgumu paraksta domes priekšēdētājs vai domes priekšsēdētāja vietnieki.
2. Ja izsoles dalībnieks nav izpildījis šo noteikumu 19.punktu, izsoles Objekts tiek piedāvāts nākamajam augstākās cenas nosolītājam.
3. Izsoles dalībniekam, kas nav nosolījis izsolīto Objektu, divu nedēļu laikā tiek atmaksāts nodrošinājums.
4. Pēc izsoles, izsoles komisija apstiprina dokumentus par notikušo izsoli un paziņo par tās rezultātiem.
5. Izsoli rīko un izsoles protokolu paraksta Izsoles komisija, kas apstiprināta ar Jēkabpils novada domes 30.01.2014. lēmumu Nr.15, Jēkabpils novada domes 29.06.2017. lēmumu Nr.176, Jēkabpils novada domes 24.05.2018. lēmumu Nr.127, Jēkabpils novada domes 27.06.2019. lēmumu Nr.165 un Jēkabpils novada domes 31.10.2019. lēmumu Nr.336.
6. Par šajos noteikumos nereglamentētajiem jautājumiem pieņemt lēmumu ir tiesības Izsoles komisijai, par to izdarot attiecīgu ierakstu komisijas sēdes dokumentos.
7. Sūdzības par izsoli var iesniegt Jēkabpils novada domei 3 (triju) darba dienu laikā no izsoles dienas.

Jēkabpils novada domes priekšsēdētājs R.Ragainis